Yli 350 yliopistojen henkilökunnan jäsentä esittää julkilausumassaan tarvetta poliittiselle lakolle Juha Sipilän (kesk.) hallituksen koulutusleikkausten kumoamiseksi, kertoo Turun yliopiston lehtori Hanna Kuusela medialle lähettämässään tiedotteessa.

- Julkilausuman allekirjoittajat kuuluvat opetus- ja tutkimushenkilökuntaan, ja allekirjoittajissa on yli100 professoria ja yli 100 lehtoria. Allekirjoittajia on 12 eri yliopistosta. Nimet kerättiin kahdessa viikossa, Kuusela kertoo.

- Leikkausesitykset on tehty vastoin vaalilupauksia. Koska tilanne ei ole parantunut neuvotteluteitse, koemme olevamme pakotettuja esittämään työtaistelutoimia eli poliittista lakkoa hallituksen koulutusleikkausten kumoamiseksi. Olemme tulleet siihen pisteeseen, että uskomme koulutuksen ja tutkimuksen tulevaisuuden pelastuvan vain poikkeuksellisia keinoja käyttämällä, yliopistoväen julkilausumassa sanotaan.

- Esitämme ammattiliitoillemme (Professoriliitto, Tieteentekijöiden liitto, YLL sekä alakohtaiset liitot) ja kollegoillemme, että koulutuksen ja tutkimuksen turvaamiseksi yliopistojen henkilökunnan tulisi alkaa suunnitella lakkotoimenpiteitä (esim. pääsykoelakko, tenttilakko, täysipainoinen lakko). Kehotamme myös yliopistojemme hallintohenkilökuntia ja tukipalvelujen henkilöstöjä samaan. Samalla saatamme näkemyksemme maan hallituksen ja opetusministerin tietoon sekä ilmaisemme oman valmiutemme poliittiseen lakkoon, julkilausumassa todetaan.

Lisää aiheesta: Lakkovaatimus – ”Meille kävi kuin opiskelijoille”

Terveisiä yliopistolaisilta -blogissa julkaistu nimilista on seuraava: